turjo4nis/wikipedia-bn-dump-20250701 huggingface dataset:
সনমান্দি ইউনিয়ন

সনমান্দি ইউনিয়ন বাংলাদেশের ঢাকা বিভাগের নারায়ণগঞ্জ জেলার সোনারগাঁও উপজেলার অন্তর্গত একটি ইউনিয়ন পরিষদ। এটি ৩৪.৫০ কিমি২ (১৩.৩২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৪৩৮ জন। ইউনিয়নটিতে মোট গ্রামের সংখ্যা ৫৮টি ও মৌজার সংখ্যা ৪১টি।

তথ্যসূত্র

বহিঃসংযোগ
 অফিসিয়াল ওয়েবসাইট 

সোনারগাঁও উপজেলার ইউনিয়ন
আনাতোলিয়া

আনাতোলিয়া পশ্চিম এশিয়ার একটি উপদ্বীপ । আনাতোলিয়া শব্দটি বাংলাভাষাও ব্যবহৃত হয়। তবে তুর্কিরা একে আনাদোল বা আনাদোলো ( তুর্কি : Anadolu ) বলে।  তুরস্কের বেশিরভাগ অংশ এই উপদ্বীপেই গঠিত। আনাতোলিয়াকে ইংরেজিতে এশিয়া মাইনর (Asia minor) নামেও ডাকা হয়।

আনাতোলিয়া শব্দটি গ্রীক শব্দ Aνατολή বা Ανατολία (আনাতোলিয়া) থেকে এসেছে। যার অর্থ - সূর্যোদয় বা পূর্ব।

ভূগোল 

সাধারণত ঐতিহ্যগতভাবে, আনাতোলিয়া পূর্বে আলেকজান্দ্রেত্তা উপসাগর থেকে কৃষ্ণ সাগর পর্যন্ত বিস্তৃত বলে মনে করা হয়, যা আনাতোলিয়ান মালভূমির সাথে সংযুক্ত।  আনাতোলিয়ার এই সংজ্ঞাটি আধুনিক মেরিয়াম ওয়েবস্টার অভিধানে এভাবেই রচিত। তদনুসারে, আনাতোলিয়া পূর্বে ফোরাত নদী এবং দক্ষিণ-পূর্ব দিক আর্মেনিয়ান মালভূমি থেকে ঘুরে সিরিয়ার অর্ণেট উপত্যকা পর্যন্ত প্রসারিত। আর্মেনিয় গণহত্যার পর, আর্মেনিয়া নামটি আধুনিক তুর্কি সরকার পূর্ব আনাতোলিয়া নামে পরিবর্তন করেছে।  পূর্ব আনাতোলিয়ার সর্বোচ্চ পর্বত হলো সুফান (৪০৫৮ মিটার) এবং আরারাত (৫১২৩ মিটার)।  ফোরাত, আরাস, কারাসাও এবং মুুরাত নদী আর্মেনিয়াকে ককেশাস অঞ্চলের সাথে সংযোগ স্থাপন করেছে।

ইতিহাস

পূর্ব ইতিহাস 
আনাতোলিয়ায় মানব জীবন শুরু হয়েছিল প্রাচীন প্রস্থর যুগে ।  আধুনিক যুগের আনাতোলিয়া ইউরোপীয় ভাষাগুলোর আদিবাস ছিল। যদিও বিশেষজ্ঞরা বলেছেন যে, আদিবাসী ইওরোপীয় ভাষাগুলি তৈরি হয় প্রশান্ত মহাসাগরের অঞ্চল থেকে। যাইহোক, এটা নিশ্চিত যে ইন্দো-ইউরোপীয় প্রথম ভাষা হলো আনাতোলিয়ান ভাষা। আনাতোলিয়ায় খ্রীষ্টের পূর্ব থেকে এই ভাষা ব্যবহৃত হচ্ছে এবং উভয় ভাষার মধ্যে কিছু সম্পর্ক হয়েছে। ইতিহাসের পাতায় সর্বত্র এই অঞ্চলটি বেশ গুরুত্ব পেয়েছে। গ্রীক, রোমান, কুর্দি, বাইজান্টাইন, সেলজুক এবং তুর্কীদের আবাসস্থল ছিল । বর্তমানে আনাতোলিয়ায় বৃহত্তম নৃতাত্ত্বিক গোষ্ঠী হল তুর্কিরা। যদিও এটি তুর্কিদের প্রকৃত স্বদেশ নয়। তবে এটি সেলজুক ও অটোমান আমলে তুর্কিদের অঞ্চল হয়ে উঠেছে।

এশিয়া মহাদেশের পশ্চিম অঞ্চলটির নাম আনাতোলিয়া। একে এশিয়ান টার্কিও বলা হয়। আনাতোলিয়া অঞ্চলটি এশিয়া মাইনারের সর্বাধিক মালভূমি। উত্তর এবং দক্ষিণে রয়েছে ইয়োনটিক এবং তারসার কূপ। যা পূর্বে আর্মেনিয়ার পাহাড়ের সাথে মিলিত হয়। উত্তরে কৃষ্ণ সাগরের শক্ত পাথুরে তীর। দক্ষিণ উপকূলে রয়েছে বিশাল উপসাগর। তবে পশ্চিম উপকূলটি বেশ ছিন্নভিন্ন এবং এখানে বেশ কয়েকটি ছোট দ্বীপ রয়েছে। আনাতোলিয়ার অঞ্চলটি শুকনো। যেখানে নোনতা পানির হ্রদ রয়েছে। প্রায়শই ভূমিকম্প হয়। উপকূলীয় অঞ্চলগুলি এই অঞ্চলের জলবায়ুর কারণে হিমশীতল।

তথ্যসূত্র 

 
পশ্চিম এশিয়া
প্রাচীন মধ্যপ্রাচ্য
তুরস্কের ভূগোল
উপদ্বীপ
তুরস্ক
এশিয়ার অঞ্চল
এশিয়ার উপদ্বীপ
আনাতুলিয়া
আর্মেনিয়া
প্রাচীন গ্রিক ভূগোল
ইউরেশিয়া
আর্মেনিয়ার ভূগোল
পশ্চিম এশিয়ার ভূগোল
মধ্যপ্রাচ্যের ভূগোল
ঐতিহাসিক অঞ্চল
নিকট প্রাচ্য
তুরস্কের উপদ্বীপ
তুরস্কের অঞ্চল
যশোহর খুলনার ইতিহাস

যশোহর খুলনার ইতিহাস সতীশচন্দ্র মিত্রের লেখা এটি ঐতিহাসিক গ্রন্থ। বইটি প্রথম প্রকাশিত হয়েছিল ১৯১৪ সালে। এ পর্যন্ত বইটির তিনটি সংস্করণ প্রকাশিত হয়েছে। বইটি প্রথম প্রকাশের সাথে সাথে লেখক এটি কপি বিশ্বকবি রবীন্দ্রনাথ ঠাকুরকে উপহার দেন। কবি তাঁর শত ব্যস্ততার মাঝেও বইটি পড়েন এবং লেখককে একটি পত্র লিখেন। সেই পত্রে কবি বলেন,  বইটি দুটি খণ্ডে বিভক্ত। বইটি প্রকাশের জন্য আর্থিক সহায়তা প্রদান করেন বিজ্ঞানী আচার্য প্রফুল্ল চন্দ্র রায়।

তথ্যসূত্র

১৯১৪-এর বই
ইতিহাস বই
যশোর জেলা
খুলনা
ফিকহে হানাফীর গ্রন্থসমূহ

কুরআন-সুন্নাহ্‌য় উল্লেখিত হুকুম-আহকাম এবং পরবর্তীতে উদ্ভূত নানাবিধ সমস্যার কুরআন-সুন্নাহ্‌ভিত্তিক সমাধানের সুসংকলিত রূপকেই ইসলামের পরিভাষায় ফিকহ বলা হয়। যে ইমামগণ তা আহরণ করেছেন তাদের সঙ্গে সম্বন্ধ করে এর বিভিন্ন নাম হয়েছে। যেমন ফিকহে  হানাফী, ফিকহে মালেকী, ফিকহে শাফেয়ী ও ফিকহে হাম্বলী।

আবু হানিফা নুমান ইবনে সাবেত কে সম্বন্ধ করে তার আইনশাস্ত্রকে ফিকহে হানাফী বলা হয়। ফিকহে হানাফীর মূল উৎস তিনটি ভাগে বিভক্ত। হানাফী ওলামায়ে কেরামের মতে, মাসআলাগুলো তিনটি স্তরে অন্তর্ভুক্ত।

জাহের রেওয়ায়েত বা স্পষ্ট বর্ণনা 
জাহের রেওয়ায়েতের অন্তর্ভুক্ত ইমাম মুহাম্মদ ছয়টি গ্রন্থ। কারণ এগুলো সঠিক উপায়ে প্রামাণ্যসহ লিপিবদ্ধ করা হয়েছে। এগুলোকে উসূল বা নীতিও বলা হয়।

এই কিতাবগুলোর মধ্য থেকে একাধিকবার লেখা হয়েছে এমন মাসআলাগুলো বাদ দিয়ে আবুল ফযল মুহাম্মদ ইবনে আহমদ মারওয়াজী যিনি হাকিম শহীদ নামে পরিচিত “আল-কাফী ফুরুউল হানাফিয়্যাহ” নামে একটি পুস্তিকা রচনা করেছেন। যার ব্যাখ্যা গ্রন্থ আল্লামা সারাখসী “আল-মাবসূত” নামে লিপিবদ্ধ করেছেন।

ইমাম মুহাম্মদ এর ছয়টি গ্রন্থ।

 আল-মাবসূত
 জামে সগীর 
 জামে কাবীর 
 যিয়াদাত 
 সিয়ারে সগীর 
 সিয়ারে কাবীর

নাওয়াদের বা বিরল বর্ণনা 
ইমাম মুহাম্মদের অন্যান্য কিতাব যেমন: ‘হারুনিয়্যাত’, ‘কায়সানিয়্যাত’, ‘রুকিয়্যাত’, ইমাম আবূ ইউসুফের ‘কিতাবুল আমালী’, হাসান ইবনে যিয়াদের ‘কিতাবুল মুজাররাদ’ এবং ইমাম আবূ হানীফার অন্যান্য ছাত্রদের কিতাবগুলোকে নাওয়াদের বলা হয়। কারণ এই গ্রন্থগুলো  নির্ভরযোগ্য উপায়ে অনুলিপি করা হয়নি।

ফাতাওয়া ও ওয়াকেয়াত ( রায় ও ঘটনাবলী) 
যে সকল মাসআলার ক্ষেত্রে ইমাম আবূ হানীফা কর্তৃক কোনো রায় পাওয়া যায় না। পরবর্তী ‍উলামায়ে কেরাম ইজতিহাদ বা গবেষণা করে সমাধান করেছেন তাকে “আল-ওয়াকিয়াত” বা “ফাতাওয়া ও ওয়াকেয়াত” বলা হয়।

এইভাবেই আবু লাইস সমরকন্দ এর গ্রন্থ  “কিতাবুন নাওয়াযেল”, আল্লামা নাতিফীর  “মাজমাউন নাওয়াযেল ওয়াল ওয়াকেয়াত” এবং সদরে শহীদের গ্রন্থ “আল-ওয়াকেয়াত” প্রথম পর্যায়ের কিতাব।

ফিকহে হানাফীর প্রসিদ্ধ গ্রন্থ 

 মুখতাসারুত ত্বহাবী
 আল-মুনতাক্বী ফি ফুরুয়ুল হানাফিয়্যাহ
 মুখতাসারু কারখী
 মুখতাসারুল কুদুরী
 আল-মাবসূত
 তুহফাতুল ফুক্বাহা
 আল-আসল
 বাদায়েউস সানায়ে
 ফতোয়ায়ে ক্বাযী খান
 বেদায়াতুল মুবতাদী
 আল-হেদায়া
 বেকায়াতুর রেওয়ায়াহ
 আল-মুখতার
 কিতাবুল খেরাজ
 মাজমাউল বাহরাইন
 ক্বানযুদ দাক্বায়িক
 আল-জামেউল ওয়াজিয
 আল-বিনায়াহ
 ফাতহুল ক্বাদীর
 মুলতাকাল আবহুর
 ফতোয়ায়ে হিনদিয়্যাহ বা ফতোয়ায়ে আলমগীরী
 ফতোয়ায়ে রেজভিয়াহ 
 তানবীরুল আবছার
 আদ-দুররুল মুখতার
 রদ্দুল মুহতার
 জদ্দুল মুমতার
 আল জামে'ঊর রদ্বভী
 মুনিয়্যাতুল মুসুল্লী
 নুরূল ঈযাহ
 মুখতাসারুল বেকায়া
 আল-ইখতিয়ার লি তা’লীল মুখতার
 হাসিয়াতুল ইবনে আবেদীন
 ফতোয়ায়ে বাজ্জাজিয়া
 ফতোয়ায়ে আজিজী
কিনাইয়া
ফতহুল বোলদান
জামিউল ফাতওয়া
খোলাছাতু তাফসির
ফতোয়ায়ে ইমদাদিয়া
ফতোয়ায়ে রশিদিয়া
ফতোয়া সিদ্দিকিয়া
ফতোয়ায়ে আমিনিয়া
কওলুল কাদির
বাহারুল রায়েক
মজমাউল ফতওয়া
মারাকিল ফালাহ
কাযীখান
মুখতাছার বেকায়া
তাওফিকুল এনায়া
ফতোয়ায়ে ইব্রাহিমে শাহী
মোতলাকাল আবহেরোর
ফতোয়ায়ে বোরহানা
গায়াতুল আওতার
ছফরোছ সাদাত

তথ্যসূত্র 

হানাফী
হানাফী গ্রন্থ
হানাফী কিতাব
ফিকহে হানাফী
ফিকহে হানাফীর কিতাব
ফিকহে হানাফীর গ্রন্থসমূহ
ইমাম মুহাম্মদ
আবদ মানাফ ইবনে কুসাই

আবদ মানাফ আল মুগিরা ইবনে কুসাই (  ) ছিলেন একজন কুরাইশি এবং নবী মুহাম্মদ (সা) এর পরদাদা। তাঁর পিতা ছিলেন কুসাই ইবনে কিলাব ।

জীবনী 
আবদ মানাফ তার বাবার জীবদ্দশাতেই অনেক সুনাম কুড়িয়েছিলেন। তবে কুসাই তার প্রথম সন্তান আবদ আদ-দারকেই বেশি প্রাধান্য দিয়েছিলেন এবং তাঁর সমস্ত অধিকার, ক্ষমতা এবং গোত্রের কর্তৃত্ব তার মৃত্যুর অল্প সময়ের আগেই আবদে আদ-দারের কাছেই স্থানান্তর করেছিলেন।

বাবার মৃত্যু 
কুসাইয়ের মৃত্যুর পর, আবদুল মানাফ গোত্রের উত্তরাধিকারের জন্য লড়াই শুরু করেন। তিনি তার ভাগ্নে আসাদ, তাদের চাচা জুহরাহ ইবনে কিলাব, তাদের বাবার চাচা তায়ম ইবনে মুরাহ ( বানু তেমের ), এবং আল-হারিথ ইবনে ফিহর এর সমর্থন লাভ করেন, আর আবদ আদ-দারকে তাদের চাচাতো ভাই মাখজুম, সাহম, জুমাহ, তাদের চাচা আদি এবং তাদের পরিবার সমর্থন দেয়। এই বিরোধের রেশ তাদের পরবর্তী প্রজন্মের মধ্যেও অব্যাহত ছিল, বিশেষকরে আবদ মানাফের পুত্র হাশিমের অধীনে এবং মুহাম্মদের আগসময় পর্যন্ত মক্কার অভ্যন্তরীণ ব্যাপারে এই বিরোধ অনেক প্রভাব ছিলো।

পরিবার 
আবদু মানাফ অনেক প্রভাবশালী গোত্রের একাধিক স্ত্রীকে বিয়ে করেছিলেন, যার মধ্যে রয়েছেন বনু কায়েস আইলানের 'আতিকা বিনতে মুররাহ ইবনে হিল্লাল ইবনে ফালিজ ইবনে জাকওয়ান ইবনে হিলাল ইবনে সা'সাহ ইবনে মুয়াবিয়া ইবনে বকর ইবনে হাওয়াযিন আল-হিলালিয়া', বনু বকর ইবনে হাওয়াযিন এর হিলাল, তায়েফের রায়তাহ এবং ওয়াকিদা বিনতে আমর।

কুরাইশদ গোত্রের উৎস 
আবদ মানাফের তিনজন স্ত্রী ছিল:

 ১। আতিকাহ বিনতে মুররাহ আল-হালালিয়া

 ক। মুত্তালিব ইবনে আবদ মানাফ, বনু মুত্তালিবের প্রতিষ্ঠাতা / পূর্বপুরুষ
 খ। আমর-উল-উলা / হাশিম ইবনে আবদ মানাফ, বনু হাশিমের প্রতিষ্ঠাতা / পূর্বপুরুষ
 গ। আবদ শামস / কায়স-আল-উলা ইবনে আবদ মানাফ, বনু আবদুল শামসের প্রতিষ্ঠাতা / পূর্বপুরুষ
 ঘ। তুমাদির বিনতে আবদ মানাফ আল-কুরাইশিয়্যা
 ঙ। কিলাবাহ বিনতে আবদ মানাফ আল কুরাইশিয়্যা
 চ। হায়াহ বিনতে আবদ মানাফ আল-কুরাইশিয়্যা
 ছ। রায়তা বিনতে আবদ মানাফ আল-কুরাইশয়্যা
 জ। খাথমা বিনতে আবদ মানাফ আল কুরাইশয়্যা
 ঝ। সুফিয়ানাহ বিনতে আবদ মানাফ আল-কুরাইয়্যা

 ২। রায়তা বিনতে কু‘আইব আল-থাকাফিয়্যা

 ক। আবদ ইবনে আবদ মানাফ
 খ। আবদ-আল-আমর ইবনে আবদ মানাফ

 ৩। ওয়াকিদা বিনতে আমর আল-কুরাইশিয়া আল-আমিরিয়া

 নওফাল ইবনে আবদ মানাফ, বনু নওফালের প্রতিষ্ঠাতা / পূর্বপুরুষ

মৃত্যু এবং সমাধি 

 আবদু মানুফের কবর মক্কার জান্নাতুল মুয়াল্লা কবরস্থানে পাওয়া যায়।

আরও দেখুন 

 আবদ মানাফ (নাম)
 মুহাম্মদ (সা) এর পারিবারিক গাছ
 উল্লেখযোগ্য হিজাজিদের তালিকা

তথ্যসূত্র

বহিঃসংযোগ 

 al-islam.org

সাহাবীর পূর্বপুরুষ
মুহাম্মাদের পূর্বপুরুষ
প্রাচীন আরব ব্যক্তি
জন্মের সাল অজানা
আরবি ভাষার লেখা থাকা নিবন্ধ
৪৩০-এ জন্ম
জান্নাতুল মুয়াল্লায় সমাহিত
৫ম শতাব্দীর আরব ব্যক্তি
প্রাচীন আরবীয় ব্যক্তি
কুরাইশ
কিলাব ইবনে মুররাহ

কিলাব ইবনে মুর্‌রাহ () (জন্ম  খ্রিষ্টাব্দ) ছিলেন ইসলামের নবী মুহাম্মদ এর একজন পূর্বপুরুষ। তিনি মুহাম্মদের প্রপিতামহের প্রপিতামহের পিতামহ ছিলেন।

জীবনী
কিলাবের পিতা ছিলেন মুর্‌রাহ ইবনে কা'ব ইবনে লুআই ইবনে গালিব ইবনে ফিহ্‌র ইবনে মালিক। তাঁর মাতা ছিলেন হিন্দ বিনতে সুরাইর ইবনে ছালাবাহ ইবনে হারিস ইবনে ফিহ্‌র ইবনে মালিক। উভয়েই তাদের বংশধারা কুরায়শ গোত্রের পূর্বপুরুষ ফিহ্‌র পর্যন্ত অনুসরণ করতে পারতেন। এই বংশধারা আরও পিছিয়ে ইসমাঈল (ইব্রাহিম (আঃ)-এর পুত্র) পর্যন্ত গিয়েছিল।

কিলাবের দুই সৎভ্রাতা ছিলেন — তাইম ইবনে মুর্‌রাহ ও ইয়াকজাহ ইবনে মুর্‌রাহ। তাঁরা মুর্‌রাহর দ্বিতীয় স্ত্রী আসমা বিনতে আদি (হিন্দ বিনতে হারিসাহ আল-বারিকিয়্যাহ)-এর গর্ভজাত।

তিনি ফাতিমাহ বিনতে সা'দ ইবনে সাইয়াল-কে বিবাহ করেছিলেন। এই দম্পতির দুই পুত্র ছিল। বড় পুত্র যুহরাহ ইবনে কিলাব বানু যুহরাহ বংশের প্রবর্তক হন। ছোট পুত্র কুসাই ইবনে কিলাব ছিলেন কুরায়শদের মধ্যে প্রথম কাবাগৃহের অভিভাবক।

কিলাবের মৃত্যুর পর, তাঁর স্ত্রী বানু উয্‌রাহ গোত্রের রাবি'আ ইবনে হারামের সঙ্গে বিবাহবন্ধনে আবদ্ধ হন।

Family tree

 * চিহ্নিত বিবাহগুলোর ক্রম নিয়ে মতভেদ রয়েছে  
 সরাসরি বংশধারাকে গাঢ় অক্ষরে চিহ্নিত করা হয়েছে।

আরো দেখুন 

 মুহাম্মদ (সা) এর পারিবারিক গাছ

তথ্যসূত্র 

সাহাবীর পূর্বপুরুষ
৩৭৩-এ জন্ম
আরবি ভাষার লেখা থাকা নিবন্ধ
জাহেলি ব্যক্তি
মুহাম্মাদের পূর্বপুরুষ
৪র্থ শতাব্দীর আরব ব্যক্তি
কুরাইশ
ইসলাম
সুফিবাদ
চেলেং

চেলেং বা চেলেং চাদর শরীরের ওপর অংশে পরিধান করা একধরনের অসমীয়া পরম্পরাগত বস্ত্র। সাধারণত দেহের সম্মুখের দিকে একটি অংশ রেখে বাঁ কাঁধে পিঠের দিকে চেলেঙের অন্য অংশ উল্টে নেওয়া হয়। অসমীয়া সংস্কৃতিতে চেলেং চাদরকে এক সম্মানীয় সাজরূপে গণ্য করা হয়। চেলেঙসমূহ সাধারণত পাট বা কার্পাস সূতা দিয়ে তৈরি করা হয়। একটি  চেলেং প্রায় ২৭৪ সেমি দীর্ঘ এবং ১৩০ সেমি চওড়া হয় এবং এর দুই মাথায় ফুল তোলা থাকে। এই ফুলসমূহ ফুটিয়ে তুলতে সাধারণত সোনালী সূতার ব্যবহার করা হয়।

প্রকার
অসমীয়া লোকরা বিভিন্ন প্রকারের চেলেং চাদরের ব্যবহার করেন। যেমন:-
 সোনার সূতায় চাবধরা চেলেং
 আঁচু দেওয়া চেলেং
 গারিয়লী চেলেং
 পারি দেওয়া চেলেং
 গুণাকটা চেলেং
 দরিয়ালি গুণা করা চেলেং
 সোনীয়া চেলেং

ব্যবহার
''সরু সূতার চেলেঙখনি
 বৈ দিয়া সরুভনী

 হুঁচরি গাবলৈ যাওঁ ঐ গোবিন্দাই রাম

-বিহু হুঁচরির ঘোষা

উত্তরীয় বস্ত্র হিসাবে পরিচিত এইধরনের বস্ত্র পুরুষ এবং মহিলা উভয়ে পরিধান করে যদিও এর ব্যবহার সীমিত। হুঁচরি বিহুতে প্রধান ব্যক্তি বিহুবান বা গামছার সাথে চেলেং চাদর পরিধান করেন। সত্রাধিকার, গোসাঁই এবং ভকত-বৈষ্ণবরা প্রায় বাধ্যতামূলকভাবে চেলেঙের ব্যবহার করেন।ভাওনার গায়ন-বায়নরাও চেলেং চাদরের ব্যবহার করা দেখা যায়। অসমীয়া বিবাহ অনুষ্ঠানে রভাতলায় বর-কন্যা উভয়ে চেলেং চাদর পরিধান করেন। দরাসাজের চেলেং সাধারণত পাটে বোনা হয়। অন্যান্য মাঙ্গলিক কাজেও চেলেং নেওয়ার নিয়ম আছে।

কোনো ব্যক্তিকে সম্মান বা সংবর্ধনা জানাতে প্রশস্তি পত্র, স্মারক ইত্যাদির সাথে বহু ক্ষেত্রে অঙ্গ বস্ত্র হিসাবে চেলেং এখনো দেওয়া হয়।

তথ্যসূত্র

সমাজ বিজ্ঞান
বস্ত্র
আসামের সংস্কৃতি
ভৈরবী

ভৈরবী () হলেন একজন হিন্দু দেবী যিনি দশমহাবিদ্যাদের অন্যতম হিসেবে বর্ণিত। মহাবিদ্যারা হলেন আদি পরাশক্তির দশটি রূপ। তিনি ভৈরবের সহধর্মিণী (যিনি শিবের এক বিশেষ রূপ)।

শব্দের উৎপত্তি 

ভৈরবী নামের অর্থ হলো "ভীতিকর" বা "বিস্ময়কর"।

প্রতিকৃতি 

দেবীমাহাত্ম্যম্-এ তার ধ্যানের শ্লোকে তার রূপ বর্ণনা করা হয়েছে। তিনি লাল বস্ত্র পরিধান করেন এবং গলায় কাটা মাথার মালা পরেন। তার তিনটি চোখ রয়েছে এবং মস্তকে অর্ধচন্দ্র শোভা পায়।

ত্রিপুরসুন্দরী ও ত্রিপুরাভৈরবী ঘনিষ্ঠভাবে সম্পর্কিত হলেও তারা ভিন্ন দেবী।

পৌরাণিক 

ভৈরবী হলেন কুণ্ডলিনী ও তন্ত্র )@0ঞ অফসাধনার এক দক্ষ নারী সাধিকা। একজন যোগিনী হলেন তন্ত্রের শিক্ষার্থী বা একাগ্র সাধক। ভৈরবী সেই সাধিকা, যিনি ৬৪ জন যোস হয়গিনীর সহায়তায় তন্ত্রসাধনায় সিদ্ধি অর্জন করেছেন। যোগিনী বা যোগিনীরা মোট ৬৪ জন, যারা ভৈরবীর সহায়ক দেবী। ভৈরবী এই ৬৪ যোগিনীর প্রধান। অন্যদিকে ভৈরবের ৫২টি সহায়ক শক্তি রয়েছে যাদের বলা হয় ৫২ ভৈরব। পুরাণ ও তন্ত্রগ্রন্থে বলা হয়েছে, ভৈরবী হলেন ভৈরবের সহধর্মিণী। তন্ত্রশাস্ত্রে ৬৪ যোগিনী, ৫২ ভৈরব ও ৫৬ কালভে একসঙ্গে কাজ করেন।

ভৈরবীকে শুভঙ্করী নামেও অভিহিত করা হয়। এই নামের অর্থ হলো তিনি তার ভক্তদের জন্য শুভকারিণী, যারা তার সন্তানের মতো। অর্থাৎ, তিনি এক স্নেহশীল মাতা। তবে তিনি অন্যায়কারী ও নিষ্ঠুরদের প্রতি রুদ্র ও ভয়ংকর রূপ ধারণ করেন। তাদের প্রতি তিনি শাস্তি ও রক্তস্নানের পক্ষপাতী। এই কারণে তিনি যেমন স্নেহময়ী জননী তেমনই শাস্তিদাতা দেবী। যদিও তিনি ভয়ংকর ও প্রলয়মূর্তি বলে বিবেচিত হন তবে তার ভক্তদের কাছে তিনি করুণাময়ী মা।

তথ্যসূত্র

আরও দেখুন 

 Kinsley, David (1988). Hindu Goddesses: Vision of the Divine Feminine in the Hindu Religious Traditions. University of California Press. .
 
 R. D. Trivedi: Iconography of Parvati (Delhi, 1981)

হিন্দু দেবী
পার্বতীর রূপ
দশমহাবিদ্যা
নাঙেলি

নাঙেলির কিংবদন্তি অনুসারে তিনি ১৯ শতকের দেশীয় রাজ্য ট্রাভাঙ্করের (বর্তমান ভারতের কেরালা রাজ্য) চার্থালার একজন নারী ছিলেন এবং জাতি-ভিত্তিকে "স্তন কর" -এর প্রতিবাদ করতে নিজের স্তন কেটে ফেলেছিলেন।

এই কাহিনীকে ভারতের ইতিহাসে আনুষ্ঠানিকভাবে স্বীকৃতি দেওয়া হয়নি এবং এর ঐতিহাসিক সত্যতা নিয়ে মতবিরোধ আছে।

পার্শ্ব ঘটনাবলী
বহু ইতিহাসবিদ লিপিবদ্ধ করেছেন যে নিম্ন বর্ণের মহিলাদের স্তন উন্মুক্ত করে রাখাটি উচ্চ জাতির প্রতি সম্মান প্রদর্শন বলে ট্রাভাঙ্করে এক পরম্পরা ছিল। জাতির শ্রেণিবিভাজনকে অমান্য না করতে সরকার স্তন ঢেকে  না রাখার নিয়ম বেঁধে দিয়েছিল। মূলতঃ এই কারণে নিম্ন বর্ণের লোকরা একাধিকবার বিদ্রোহ করেছিল।

অভিযোগমতে সেখানকার ব্রাহ্মণ শাসকরা নিম্ন বর্ণের হিন্দু মহিলাদের উপর স্তন কর বা মুলাক্করম জারি দিয়েছিলেন। এই নিয়ম অনুসারে প্রকাশ্য স্থানে স্তন ঢেকে রাখতে তাঁদের কর পরিশোধ করতে হত এবং স্তনের আকারমতে কর নির্ধারণ করা হত। কিন্তু এই করের কারণ এবং স্তনের আকারের সাথে সম্পর্কের ঐতিহাসিক তথ্য একেবারে কম। মনু এস পিল্লাই এবং অন্য পণ্ডিতরা স্তনের সাথে এই করের সংযোগের কথা নস্যাৎ করেছেন এবং এটি সব নিম্ন বর্ণের মহিলার থেকে সংগ্রহ করা এক সাধারণ কর বলে মন্তব্য করেছেন।

কাহিনী
এই কাহিনী অনুসারে ১৯ শতকের শুরুতে ট্রাভাঙ্করের চার্থালা গ্রামে ইঝাভা জাতির নাঙেলি এবং স্বামী চিরুকন্দন বাস করত। তাঁরা নিঃসন্তান ছিল। একদিন ট্রাভাঙ্করের প্রবথিয়ার (গ্রামের প্রধান) জন স্তনের জরিপ করে কর সংগ্রহের জন্য নাঙেলির ঘরে আসেন। নাঙেলি এই কথার বিরোধ করে নিজের স্তনযুগল কেটে কলাপাতায় প্রধানকে দিয়ে অত্যধিক রক্তক্ষরণের ফলে মারা যান। নাঙেলির স্বামী চিরুকন্দন পত্নীর মৃত্যু সহ্য করতে না পেরে তার চিতায় ঝাঁপিয়ে আত্মাহূতি দেন। ভারতে পুরুষ সতী হওয়ার এটিই প্ৰথম ঘটনা।

নাঙেলির মৃত্যুর পর সাধারণ লোকজন বিদ্ৰোহ শুরু করে। অপরাপর স্থানেও একই ধরনের লোককথা পাওয়া গেছে। এর পর ট্ৰাভাঙ্করে স্তন করের নিয়ম বাতিল করা হয়। নাঙেলি বাস করা স্থানটি মুলাচিপরম্বু (স্তনযুক্ত নারীর স্থান) বলে পরিচিত হয়।

এই কাহিনীর ঐতিহাসিক তথ্য প্ৰায় কিছুই নেই এবং সেইজন্য এর সত্যতা নিয়ে সন্দেহ করা হয়।

জনপ্রিয় সংস্কৃতিতে 
ব্রাহ্মণ্যবাদের বিরুদ্ধে দলিতদের বর্তমান শ্রেণী সংগ্রামের ক্ষেত্রে এই কাহিনীটির কমিক এঁকে প্ৰচার করা হয়েছে। নাঙেলির বিষয়ে এক চলচ্চিত্র নিৰ্মাণের প্ৰস্তাবও দেওয়া হয়েছে।

তথ্যসূত্র

সমাজবিজ্ঞান
স্তন কর

স্তন কর (, মুলাক্করম বা মুল-আকরম) ট্রাভাঙ্কর রাজ্যে (বর্তমান ভারতের কেরালা) নিম্ন জাতি এবং অস্পৃশ্য হিন্দু মহিলাদের উপর ১৯২৪ সাল পর্যন্ত আরোপিত এক কর ছিল। নিম্ন বর্ণের মহিলাদের স্তন বর্ধনের সাথে সাথে প্রকাশ্য স্থানে স্তনযুগল ঢেকে রাখার জন্য সরকারকে এই কর পরিশোধ করতে হত। নিম্ন বর্ণের পুরুষরা তাঁদের মাথা ঢাকতে তলা-করম নামের কর দিতেন। ট্রাভাঙ্করের কর প্রধানরা প্রতিটি ঘরে গিয়ে যৌবনপ্রাপ্ত মহিলাদের থেকে কর সংগ্রহ করতেন। স্তনের আকার চাই করের পরিমাণ নির্ধারণ করা হয়েছিল। কিন্তু এই করের কারণ এবং স্তনের আকারের সাথে সম্পর্কের ঐতিহাসিক তথ্য একেবারে কম। মনু এস পিল্লাই এবং অন্য পণ্ডিতরা স্তনের সাথে এই করের সংযোগের কথা নস্যাৎ করেছেন এবং এটি সব নিম্ন বর্ণের মহিলার থেকে সংগ্রহ করা এক সাধারণ কর বলে মন্তব্য করেছেন।

পার্শ্ব ঘটনাবলী
বহু ইতিহাসবিদ লিপিবদ্ধ করেছেন যে নিম্ন বর্ণের মহিলাদের স্তন উন্মুক্ত করে রাখাটি উচ্চ জাতির প্রতি সম্মান প্রদর্শন বলে ট্রাভাঙ্করে এক পরম্পরা ছিল। জাতির শ্রেণিবিভাজনকে অমান্য না করতে সরকার স্তন ঢেকে  না রাখার নিয়ম বেঁধে দিয়েছিল। মূলতঃ এই কারণে নিম্ন বর্ণের লোকরা একাধিকবার বিদ্রোহ করেছিল।

অভিযোগমতে সেখানকার ব্রাহ্মণ শাসকরা নিম্ন বর্ণের হিন্দু মহিলাদের উপর স্তন কর বা মুলাক্করম জারি দিয়েছিলেন। এই নিয়ম অনুসারে প্রকাশ্য স্থানে স্তন ঢেকে রাখতে তাঁদের কর পরিশোধ করতে হত এবং স্তনের আকারমতে কর নির্ধারণ করা হত। কিন্তু এই করের কারণ এবং স্তনের আকারের সাথে সম্পর্কের ঐতিহাসিক তথ্য একেবারে কম। মনু এস পিল্লাই এবং অন্য পণ্ডিতরা স্তনের সাথে এই করের সংযোগের কথা নস্যাৎ করেছেন এবং এটি সব নিম্ন বর্ণের মহিলার থেকে সংগ্রহ করা এক সাধারণ কর বলে মন্তব্য করেছেন।

কয়েকটি বিদ্ৰোহেরর পর হিন্দু নাডার মহিলাদের ১৮৫৯ সালে স্তন ঢেকে রাখতে অনুমতি দেওয়া হয়।

নাঙেলির কাহিনী
এই কাহিনী অনুসারে ১৯ শতকের শুরুতে ট্রাভাঙ্করের চার্থালা গ্রামে ইঝাভা জাতির নাঙেলি এবং স্বামী চিরুকন্দন বাস করত। তাঁরা নিঃসন্তান ছিল। একদিন ট্রাভাঙ্করের প্রবথিয়ার (গ্রামের প্রধান) স্তনের জরীপ করে কর সংগ্রহের জন্য নাঙেলির ঘরে আসেন। নাঙেলি এই কথার বিরোধ করে নিজের স্তনযুগল কেটে কলাপাতায় প্রধানকে দিয়ে অত্যধিক রক্তক্ষরণের ফলে মারা যান। নাঙেলির স্বামী চিরুকন্দন পত্নীর মৃত্যু সহ্য করতে না পেরে তার চিতায় ঝাঁপিয়ে আত্মাহুতি দেন। ভারতে পুরুষ সতী হওয়া এটিই প্ৰথম ঘটনা।

নাঙেলির মৃত্যুর পর সাধারণ লোকজন বিদ্ৰোহ শুরু করে। অপরাপর স্থানেও একইধরণের লোককথা পাওয়া গেছে। এর পর ট্ৰাভাঙ্করে স্তন করের নিয়ম বাতিল করা হয়। নাঙেলি বাস করা স্থানটি মুলাচিপরম্বু (স্তন থাকা মহিলার স্থান) বলে পরিচিত হয়।

তথ্যসূত্র

সমাজবিজ্ঞান
ভারতে করারোপণ
ভারতে বর্ণপ্রথা
জওহরলাল নেহরু পদক

আন্তর্জাতিক পর্যায়ের জওহরলাল নেহরু পদক ভারতের প্রথম প্রধানমন্ত্রী জওহরলাল নেহরুর সম্মানে ভারতের সরকার কর্তৃক উপস্থাপিত আন্তর্জাতিক পুরস্কার।

ইতিহাস 
পুরস্কারটি ১৯৬৫ সালে চালু করা হয়। ভারতীয় কাউন্সিল ফর কালচারাল রিলেশনস (আইসিসিআর) এটি পরিচালনা করে। বিশ্বের মানুষের মধ্যে আন্তর্জাতিক বোঝাপড়া, সদিচ্ছা এবং বন্ধুত্বের প্রসারে অসামান্য অবদানের জন্য এই পুরস্কার দেওয়া হয়, এই পুরস্কারের অর্থমূল্য ২৫ লাখ রুপি।

প্রাপক 
নিম্নলিখিত মানুষ এই পুরস্কার পেয়েছেন। ১৯৮৬ সালে এবং ১৯৯৫ থেকে ২০০৩-এর মধ্যে কোন পুরস্কার প্রদান করা হয় নি; সর্বশেষ পুরস্কার ২০০৯ সালে দেয়া হয়েছিল।

তথ্যসূত্র 

ভারতীয় পুরস্কার
আন্তর্জাতিক পুরস্কার
জওহরলাল নেহরুর স্মৃতিস্তম্ভ ও স্মারক
কা মেইখার ঘর

কা মেইখার ঘর হচ্ছে তিলোত্তমা মিশ্র দ্বারা রচিত এক অসমীয়া উপন্যাস। বিংশ শতকের প্রথমার্ধের শিলং শহরের বিচিত্র সামাজিক-রাজনৈতিক জীবনের পটভূমিতে উপন্যাসটি রচিত হয়েছে। কা মেইখার ঘরের অসমীয়া প্রতিশব্দ হল আইতার ঘর। স্টুডেন্টস স্টোর্স প্রকাশ করা উপন্যাসটির ২০১৩ সালে প্রথম এবং ২০১৪ সালে দ্বিতীয় সংস্করণ প্রকাশ পায়।

লেখকর পরিচয় 
তিলোত্তমা মিশ্র ডিব্রুগড় বিশ্ববিদ্যালয়ের ইংরাজী বিভাগের প্রাক্তন অধ্যাপক। তিনি অসমীয়া এবং ইংরাজী উভয় ভাষাতে গ্রন্থ রচনা করেছেন। তাঁর রচনা করা অসমীয়া গ্রন্থসমূহ হচ্ছে স্বর্ণলতা (১৯৯১), লৌহিত্য সিন্ধু (১৯৯৭); ইংরাজী গ্রন্থ হচ্ছে Literature and Society in Assam : A Study of the Assamese Renaissance 1826-1926 (১৯৮৭); অনুবাদিত ইংরাজী গ্রন্থ হল Ramnabami Natak: The Story of Ram and Nabami (২০০৭); সম্পাদিত গ্রন্থ হল The Oxford Anthology of Writings from North-East India, vol I and II (২০১১)।

সমালোচনা 
সাহিত্য ডট অর্গের ২০১৪ সালের নভেম্বর সংখ্যায় সমুদ্র কাজল শইকীয়া লিখেছেন "প্রায় তিনটি প্রজন্মের কাহিনী নিয়ে এটি এক মহাকাব্যিক বা এপিক গুণ গ্রহণ করেছে, কিন্তু কথন ভঙ্গী যথেষ্ট খরতর। কিছু পুঙ্খানুপুঙ্খ ডিটেইলের ব্যবহার এবং সেগুলির ঐতিহাসিক সত্যতা সাব্যস্ত করতে পারা তথ্যাবলীও যেমন আশ্চর্য অনুভব করা, তেমনভাবে মুগ্ধ হয়ে থাকা সেগুলির সাবলীল উপন্যাসোপম অভিব্যক্তি। বোধকরি এই তথ্য এবং মানবীয় আবেদনের সুষম সামঞ্জস্য তিলোত্তমা মিশ্রর অন্যতম কৃতিত্ব।"

তথ্যসূত্র 

অসমীয়া উপন্যাস
টাই অধ্যয়ন এবং গবেষণা প্রতিষ্ঠান

টাই অধ্যয়ন এবং গবেষণা প্রতিষ্ঠান আসামের শিবসাগর জেলার মরাণহাটে অবস্থিত তাই ভাষা শিক্ষণ এবং গবেষণা প্রতিষ্ঠান। ডিব্রুগড় বিশ্ববিদ্যালয়-এর অন্তর্ভুক্ত প্রতিষ্ঠানটি সম্পূর্ণ স্বায়ত্তশাসিত প্রতিষ্ঠান। প্রতিষ্ঠানটি টাই ভাষার একবছরের ডিপ্লোমা পাঠ্যক্রম এবং তিন মাসের তাই ভাষা বলার সার্টিফিকেট পাঠ্যক্রম দেয়। টাই অধ্যয়ন এবং গবেষণা প্রতিষ্ঠানটি ২০০১ সালে স্থাপন করা হয়েছিল।

প্রতি বছরে বহু বিদেশী বিদ্বান এবং টাই পণ্ডিত অস্ট্রেলিয়া, জার্মানী, জাপান, থাইল্যান্ড, চীন, মিয়ানমার ইত্যাদি দেশ থেকে উত্তর-পূর্ব ভারতে গবেষণার জন্য আসে। এই প্রতিষ্ঠানটি বিভিন্ন টাই পাণ্ডুলিপি ইত্যাদি সংরক্ষিত করে রেখেছে। এই প্রতিষ্ঠানটি গোটা বিশ্বের বিশেষত দক্ষিণ-পূর্ব এশিয়ার বিদ্বান, শিক্ষার্থী, পর্যটকদের আকর্ষণ করতে সক্ষম হয়েছে।

আন্তঃকাঠামো
তাই অধ্যয়ন এবং গবেষণা প্রতিষ্ঠানটি অত্যাধুনিক আন্তঃকাঠামোয় সজ্জিত। এখানে একটি গ্রন্থাগার, একটি ডকুমেন্টেশন কেন্দ্র এবং আর্কাইভ, একটি কনফারেন্স হল, একটি সেমিনার হল ইত্যাদি আছে। কার্যালয়ের সাথে সৌন্দর্য বর্ধনের জন্য জলের ফোয়ারাও আছে।

আলোচনা সত্র
টাই অধ্যয়ন এবং গবেষণা প্রতিষ্ঠানটি কয়েকটি আলোচনা সত্রের আয়োজন করেছে। তার ভিতর উল্লেখযোগ্য সমূহ হল:
 ভারতীয় সমাজ বিজ্ঞান গবেষণা পরিষদের দ্বারা প্রযোজিত উত্তর-পূর্বাঞ্চলের টাইদের উপর জাতীয় আলোচনা সত্র, ২০০২

তথ্যসূত্র

আসামের গবেষণা প্রতিষ্ঠানসমূহ
টাই আহোম ভাষা
আসামের বিশ্ববিদ্যালয় ও কলেজ
ডিব্রুগড় বিশ্ববিদ্যালয়ের অধিভুক্ত কলেজ
২০০১-এ প্রতিষ্ঠিত শিক্ষাপ্রতিষ্ঠান
২০০১-এ আসামে প্রতিষ্ঠিত
মুক্তস্তন সমতা

মুক্তস্তন সমতা হল একটি সাংস্কৃতিক ও রাজনৈতিক আন্দোলন যেখানে মহিলারা প্রকাশ্যে পুরুষদের নগ্নবক্ষ প্রদর্শনের সমান অধিকার দাবি করেন। এছাড়া প্রকাশ্যে স্তন্যদান এবং মুক্তস্তন সূর্যস্নানের অধিকারও দবি করা হয়ে থাকে। উত্তর আমেরিকায়, মুক্তস্তন সমতা অধিকার সমিতি যেসব মহিলা মুক্তস্তন হওয়ার জন্য অভিযুক্ত হয়েছেন তাদের সাহায্য করে। গো টপলেস সংস্থা এই অসমতা দূরীকরণে জনগণের মনোভাব ও আইনের বিরুদ্ধে নানা প্রদর্শনীর আয়োজন করে থাকে।

সুইডেনে বারা ব্রোস্ট মুক্তস্তন অধিকারকে স্বীকৃতি প্রদানের জন্য সক্রিয়।

সামাজিক ও আইনি মনোভাব

যেসব মহিলা নিজেদের স্তনগ্রন্থি ও অ্যারিওলি অনাবৃত রাখেন তাদেরকে অনেক সমাজ অশিষ্ট ও সামাজিক নিয়মের বিপরীত বলে মনে করে।

তথ্যসূত্র

সমাজবিজ্ঞান
নগ্নতা
নারীবাদ
যশ রাম সিং

লেফটেন্যান্ট কর্নেল যশ রাম সিং, এসি (১ লা মার্চ ১৯৩৫) ছিলেন ভারতীয় সেনাবাহিনীর অবসরপ্রাপ্ত কর্মকর্তা এবং ভারতের সর্বোচ্চ শান্তিকালীন সামরিক সম্মাননা পুরস্কার অশোকচক্রের প্রাপক।

জীবনের প্রথমার্ধ 
লেঃ কর্নেল যশ রাম সিং এর জন্ম ১৯৩৫ সালের ১ লা মার্চ উত্তর প্রদেশের বুলন্দশহর জেলার ভবোকড়া গ্রামে।  তাঁর পিতা, বদন সিং ছিলেন একজন সাধারণ কৃষক এবং তাঁর সন্তানদের মধ্যে সততা এবং সাধারণ জীবনযাপনের অন্তর্ভুক্ত ছিল। মৌলিক সুযোগ-সুবিধার অভাব এবং এমনকি তার গ্রামের একটি প্রাথমিক বিদ্যালয়ের অভাবে লেফটেন্যান্ট কর্নেল যশ রাম সিংকে শৈশবেই লড়াই করতে হয়েছিল। তাঁর প্রাথমিক পড়াশোনা অন্য একটি গ্রামে হয়েছিল তার পরে তিনি উচ্চ শিক্ষার জন্য খুরজায় এনআরইসি-তে যোগদান করেন।

সামরিক ক্যারিয়ার 
তিনি সেনাবাহিনীতে সিগন্যালম্যান হিসাবে যোগদান করেছিলেন। বেশ কয়েকটি সিগন্যাল রেজিমেন্টে দায়িত্ব পালন করার পরে, তিনি সেনাবাহিনী শিক্ষার প্রশিক্ষক হিসাবে নির্বাচিত হয়েছিলেন যেখানে তিনি ১৯৬৩ সাল পর্যন্ত কর্মে অব্যাহত ছিলেন। একই বছরে, তিনি ওটিএস, মাদ্রাজ থেকে জরুরী কমিশন অফিসার হিসাবে রাজপুত রেজিমেন্টে কমিশন লাভ করেছিলেন।

মিজো পাহাড়ে অপারেশন 
১৯৬৮ সালে ক্যাপ্টেন যশ রাম সিং মিজোরামের রাজপুত রেজিমেন্টের সাথে পোস্ট করেছিলেন। একই বছর তিনি মিজো পাহাড়ের রাজপুত রেজিমেন্টের ১৬ ব্যাটালিয়নের প্লাটুনের নেতৃত্ব দিচ্ছিলেন। তিনি তথ্য পেয়েছিলেন যে কয়েকজন জঙ্গি মিজো পাহাড়ে লুকিয়ে রয়েছে। তথ্য পাওয়ার পরে, তিনি কঠোর চেষ্টা করে জানতে পারেন যে মিজো পাহাড়ের একটি গ্রামে প্রায় ৫০ জঙ্গি উপস্থিত ছিল। ক্যাপ্টেন  যশ রাম সিং সঙ্গে সঙ্গে দুটি প্লাটুন তৎক্ষণাত গ্রামের দিকে যাত্রা করলেন। তারা যখন গ্রামে পৌঁছেছিলেন, প্লাটুনগুলি একটি প্রভাবশালী বৈশিষ্ট্য থেকে জঙ্গিদের ভারী গুলিতে আক্রান্ত হয়। ক্যাপ্টেন  যশ রাম সিং স্বতন্ত্রভাবে হামলার নেতৃত্ব দিয়েছিলেন এবং জঙ্গিদের অবস্থানকে ছাড়িয়েছিলেন। এই সাহসী কাজের পরে জঙ্গিরা অবস্থান ত্যাগ করে পালিয়ে যায়। তারা পিছনে দুটি মৃত, ছয়জন আহত এবং বিপুল পরিমাণ অস্ত্র ও গোলাবারুদ রেখে যায়। এই সম্পূর্ণ এনকাউন্টারে ক্যাপ্টেন  যশ রাম সিং বেশ স্পষ্টতই সাহসী ও নেতৃত্ব প্রদর্শন করেছিলেন। তাঁর সাহসিকতার জন্য তিনি অশোক চক্র পুরস্কার পেয়েছিলেন।

উল্লেখ 

জীবিত ব্যক্তি
১৯৩৫-এ জন্ম
অশোক চক্র পদকপ্রাপ্ত